பண்டா அச்சே

பண்டா அச்சே  மாநகரம் (ஆங்கிலம்: City of Banda Aceh இந்தோனேசியம்: Kota Banda Aceh) என்பது இந்தோனேசியா, சுமாத்திரா, அச்சே பெரும் மாநிலத்தின் (Province of Aceh) தலைநகரம் மற்றும் மிகப்பெரிய நகரமாகும். 

பண்டா ஆச்சே இந்தோனேசியாவின் வடமேற்கு முனையில் அச்சே ஆற்றின் முகப்பில் அமைந்துள்ளது. இந்த மாநகரம் 61.36 சதுர கிலோமீட்டர் (23.69 சதுர மைல்) பரப்பளவைக் கொண்டுள்ளது; மற்றும் 2023-இல் அதன் மக்கள் தொகை 261,969.Badan Pusat Statistik, Jakarta, 2021.Badan Pusat Statistik, Jakarta, 28 February 2024, Kota Banda Aceh Dalam Angka 2024 (Katalog-BPS 1102001.1171)

பொது

பண்டா அச்சே, அச்சே பெசார் மாநிலத்திற்குள் முற்றிலுமாக அடங்கியுள்ளது.. ஏனெனில் பண்டா ஆச்சே அதன் தெற்கு, கிழக்கு மற்றும் மேற்கில் அச்சே பெசார் மாநிலத்தால் சூழப்பட்டுள்ளது. அதே நேரத்தில் வடக்கே மலாக்கா நீரிணையுடன் எல்லையாக உள்ளது.

இந்த நகரம் முதலில் பண்டார் அச்சே தாருசலாம் கண்டாங் (Bandar Aceh Darussalam Kandang) என நிறுவப்பட்டது. 15-ஆம் நூற்றாண்டின் பிற்பகுதியில், அச்சே சுல்தானகத்தின் தலைநகராகவும் மையமாகவும் செயல்பட்டது. பின்னர் அதன் பெயர் பண்டார் அச்சே தாருசலாம் என மாற்றப்பட்டது; பின்னர் அது பண்டா அச்சே என்று பிரபலமாக அறியப்படுகிறது.

இந்தியப் பெருங்கடல் நிலநடுக்கம்

போர்த்துகீசியர்கள், டச்சுக்காரர்கள், ஜப்பானியர்கள் மற்றும் இந்தோனேசிய அரசாங்கம் என உள்நாட்டு வெளிநாட்டு அதிகாரங்களுக்கு இடையே நீண்ட காலமாக  நீடித்த மோதல்களின் மையமாக பண்டா அச்சே இருந்தது. 

2004-இல் இந்தியப் பெருங்கடல் நிலநடுக்க ஆழிப்பேரலைக்குப் பிறகு இந்த நகரம் பன்னாட்டு முக்கியத்துவம் பெற்றது. அந்த ஆழிப்பேரலை சுமாத்திராவின் மேற்கு கடற்கரையைத் தாக்கியது. 

பன்னாட்டு உதவிகள்

பூகம்பத்தின் மையப்பகுதிக்கு மிக அருகில் பண்டா அச்சே இருந்தது.John Pike, 'Banda Aceh' , accessed 23 January 2011. ஆழிப்பேரலையால் பெரும் சேதம் ஏற்பட்டது. அதன் விளைவாக அச்சே நகரத்தில் 60,000 பேர் இறந்தனர்; மேலும் பலர் காயமடைந்தனர்.Jayasuriya, Sisira and Peter McCawley in collaboration with Bhanupong Nidhiprabha, Budy P. Resosudarmo and Dushni Weerakoon, The Asian Tsunami: Aid and Reconstruction After a Disaster , Cheltenham UK and Northampton MA US: Edward Elgar and Asian Development Bank Institute, 2010.Jayasuriya and McCawley, ibid.

ஆழிப்பேரலைக்குப் பிறகு பல உள்நாட்டு மற்றும் பன்னாட்டு உதவிகள் பண்டா அச்சே நகரத்திற்கு கிடைத்தன. இதன் விளைவாக, அண்மைய பத்தாண்டுகளில் இந்த நகரம் ஒரு பெரிய நவீனமயமாக்கல் மற்றும் புனரமைப்பைக் கண்டது.

சமயம்
பண்டா அச்சே மக்களில் பெரும்பான்மையினர் சமயம் இசுலாம் ஆகும். தவிர பௌத்தர்கள், கிறித்தவர்கள் மற்றும் சிறுபான்மை இந்துக்களும் உள்ளனர்.

பண்டா அச்சேயில் நான்கு தேவாலயங்கள்; 93 பள்ளிவாசல்கள் மற்றும் 112 முசோலாக்கள் (Mushollas) (இசுலாமிய பிரார்த்தனைக்கான இடங்கள்); ஒரு புத்தர் கோயில்; ஓர் இந்து ஆலயம் உள்ளன.

பாலி இந்து சமயம்

இங்குள்ள இந்து சமூகம்,  பாலினிய இந்துக்கள் மற்றும் இந்தியாவில் இருந்து வந்த தமிழர் இந்துக்கள் என இரு தரப்பினரையும் கொண்டுள்ளது.

இந்தோனேசியாவில் சமயக் காவல்துறை என்று ஒரு வகை காவல்துறை உள்ளது; இந்தத் துறை இசுலாமிய சட்டத் திட்டங்களை அமல்படுத்துகிறது; சமய காவல்துறையினர் மிகவும் கண்டிப்பானவர்கள் என்றும் அறியப்படுகிறது.

நிர்வாக மாவட்டங்கள்
பண்டா ஆச்சே மாநகரம் ஒன்பது மாவட்டங்களாகப் பிரிக்கப்பட்டுள்ளது (இந்தோனேசிய மொழி|இந்தோனேசியம்: Kecamatan). 2010-ஆம் ஆண்டு மக்கள் தொகைக் கணக்கெடுப்பு;Biro Pusat Statistik, Jakarta, 2011. மற்றும் 2020-ஆம் ஆண்டு மக்கள் தொகைக் கணக்கெடுப்பில்Badan Pusat Statistik, Jakarta, 2021. அவற்றின் பகுதிகள்; மற்றும் மக்கள்தொகையுடன், 2023-ஆம் ஆண்டின் நடுப்பகுதியில் உள்ள அதிகாரப்பூர்வ மதிப்பீட்டுடன் கீழே பட்டியலிடப்பட்டு உள்ளது.Badan Pusat Statistik, Jakarta, 28 February 2024, Kota Banda Aceh Dalam Angka 2024 (Katalog-BPS 1102001.1171)

அட்டவணையில் ஒவ்வொரு மாவட்டத்திலும் உள்ள நகர்ப்புறக் கிராமங்களின் (Gampong) எண்கள்; மற்றும் அவற்றின் அஞ்சல் குறியீடுகளும் உள்ளன.
 குறியீடு பிரதேசம் மாவட்டத்தின்பெயர்(kecamatan) பரப்பளவு  கிமீ2 மக்கள் தொகை 2010 கணக்கெடுப்பு மக்கள் தொகை 2020 கணக்கெடுப்பு மக்கள் தொகை2023 மதிப்பீடு கிராமங்கள் அஞ்சல்குறியீடு 11.71.03  மிராக்சா  (Meuraksa)7.2616,48426,86125,92016 23232 - 23234 111.71.08  ஜெயா பாரு  (Jaya Baru)3.7822,03125,93927,2409 23230 - 23236 11.71.07  பண்டா ராயா  (Banda Raya)4.7920,89125,22826,65010 23238 - 23239 11.71.01  பைத்தூர் ரகுமான்  (Baiturrahman)4.5430,37732,51334,11010 23241 - 23245 11.71.05  லியோங் பாத்தா  (Lueng Bata)5.3423,59224,33625,8009 23244 - 23249 11.71.02  கூத்தா ஆலாம்  (Kuta Alam)10.0542,21742,50544,84011 23126 - 23127 11.71.06  கூத்தா ராஜா  (Kuta Raja)5.2110,43315,29114,9406 23128 - 23142 11.71.04  சியா கோலா  (Syiah Kuala)14.2434,85032,96934,54010 23111 - 23116 11.71.09  உலி காரேங்  (Ulee Kareng)6.1522,57127,25727,9309 23117 - 23119  மொத்தம்61.36223,446252,899261,96990 

 சகோதரி நகரங்கள் 

 சமர்கந்து, உஸ்பெகிஸ்தான்
 மர்த்தாபுரா, இந்தோனேசியா
 இகாசி மாட்சுசிமா, ஜப்பான்

காட்சியகம்
 பண்டா அச்சே: 2004 இந்தியப் பெருங்கடல் ஆழிப்பேரலையின் காட்சிப் படங்கள்

மேலும் காண்க
 அச்சே
 அச்சே சுல்தானகம்
 அச்சே மொழி
 2004 இந்தியப் பெருங்கடல் ஆழிப்பேரலை
 இந்தோனேசிய நகரங்களின் பட்டியல்
 இந்தோனேசிய நிலப் பகுதிகள்
 இந்தோனேசிய நிர்வாக உட்பிரிவுகள்

 மேற்கோள்கள் 

வெளி இணைப்புகள்


 Official site
 Banda Aceh Tourism Official site
 Aceh.net Visit Aceh: Eco and Islamic Tourism, Cultural Information, Investment and highlights of directory
 Video: Banda Aceh

பகுப்பு:இந்தோனேசிய நகரங்கள்
பகுப்பு:இந்தோனேசியாவின் மாநிலத் தலைநகரங்கள்
பகுப்பு:சுமாத்திரா நகரங்கள்‎